

# ΕΝΟΔΙΑ – Βιωματική Εκπαίδευση

# στην Ασφαλή Μετακίνηση

*Κιν.: 6947 728 557, email: info@enodia.gr*

*Λ. Κατσώνη 8, Τ.Κ. 56533 Θεσσαλονίκη, web: www.enodia.gr*

****[**ENODIA**](https://www.facebook.com/skordas2020)

**ΔΕΛΤΙΟΤΥΠΟΥ**

****

**ΕΝΟΔΙΑ και Περιφέρεια Κεντρικής Μακεδονίας:**

*Διοργάνωση* ***«Βιωματικής δράσης προώθησης της οδικής ασφάλειας με έμφαση στη χρήση του ποδηλάτου & των μέσων μικρο-κινητικότητας, στο περπάτημα, στην εξοικείωση με τις ανάγκες μετακίνησης των ατόμων με αναπηρία»***

Θεσσαλονίκη, 31/10/2023

Την **Κυριακή 5 Νοεμβρίου** , η οργάνωση **«ΕΝΟΔΙΑ – Βιωματική Εκπαίδευση στην Ασφαλή Μετακίνηση»** με τους εθελοντές της θα πραγματοποιήσει δράση εκπαίδευσης παιδιών ηλικιών δημοτικού και γυμνασίου στην **ασφαλή χρήση του ποδηλάτου,** με την υποστήριξη της Περιφέρειας Κεντρικής Μακεδονίας.

Η δράση θα λάβει χώρα στο **Πάρκο Κυκλοφοριακής Αγωγής της Περαίας(Φιλίππου 7, Περαία 570 19**)κατά τις ώρες: **11.00-15.00**.

Στόχοι της εκπαίδευσης στην ασφαλή χρήση του ποδηλάτου είναι η **πρόληψη ατυχημάτων** καθώς και η **ενθάρρυνση της χρήσης** του. Το ποδήλατο αποτελεί ένα βιώσιμο μέσο ενεργητικής μετακίνησης που μπορεί να ενταχθεί στην καθημερινότητα ενός ατόμου που επιλέγει έναν **υγιεινό τρόπο ζωής**.

Η εκπαίδευση παρέχεται **δωρεάν** και μπορούν να συμμετέχουν παιδιά ηλικίας δημοτικού και γυμνασίου με την προϋπόθεση της επιτόπιας φυσικής παρουσίας και της γραπτής συναίνεσης των **γονέων ή κηδεμόνων** τους. Οι συμμετέχοντες καλούνται να φέρουν το **ποδήλατό** τους και το **κράνος** τους, καθώς περιορισμένος μόνο αριθμός ποδηλάτων και κρανών θα είναι διαθέσιμος για δανειστική χρήση. Με την ολοκλήρωση της εκπαίδευσης θα απονεμηθούν **«Διπλώματα Ποδηλάτη»** στους συμμετέχοντες, φυλλάδια με οδηγίες για την ασφαλή χρήση του ποδηλάτου και θα διανεμηθούν **δωρεάν φωσφορούχα γιλέκα**. Ανάμεσα στους εθελοντές της ΕΝΟΔΙΑΣ θα βρίσκονται και διασώστες.